Mathias Hertert

De  Mathias Hertert, gebuer de 14. Juni 1799, a gestuerwen den 20. Oktober 1863 zu Eech, war e Wiert, Schmadd a Proprietär zu Eech.

Hie war 1848 Member vun der Constituante, vun 1848 bis 1856 Deputéierten, vun 1830 bis 1838 Buergermeeschter vun der Gemeng Eech an duerno Schäffen an der selwechter Gemeng (vun 1849 bis 1855 a vun 1861 bis zu sengem Doud).
 Éierung 
Fir un de Mathias Hertert z'erënneren, huet de Stater Schäfferot den 22. Mäerz 1960 decidéiert, déi fréier Rue de Béreldange zu Beggen no him ze nennen: d'Rue Mathias Hertert leeft vun der Beggener Strooss bis op d'Gemengegrenz mat Walfer.

Kategorie:Gebuer 1799
Kategorie:Gestuerwen 1863
Kategorie:Lëtzebuergesch Buergermeeschteren
Kategorie:Buergermeeschtere vun Eech
Kategorie:Persounen, no deenen eng Struktur zu Lëtzebuerg genannt ass
Kategorie:Lëtzebuergesch Deputéiert
Kategorie:Membere vun der Assemblée constituante vun 1848 (Lëtzebuerg)